Антон Лаўрэнцьевіч Амбросаў

Антон Лаўрэнцьевіч Амбросаў (, в. Дрыколле,  — ) — беларускі навуковец фітапатолаг-вірусолаг. Доктар біялагічных навук (1967), член-карэспандэнт АН БССР (1970), прафесар (1977)..

 Біяграфія 
А. Л. Амбросаў нарадзіўся ў вёсцы Дрыколле (Віцебскі раён, Беларусь). У 1936 годзе скончыў Ленінградскі сельскагаспадарчы інстытут, працаваў аграномам па ахове раслін у Куйбышаўскай вобласці. У 1937—1938 гг. А. Л. Амбросаў працаваў навуковым супрацоўнікам Беларускай дзяржаўнай селекцыйнай станцыі. З 1944 года займаў пасаду дырэктара Ганусаўскай доследнай сельскагаспадарчай станцыі, з 1951 — ва ўпраўленнях сельскай гаспадаркі Баранавіцкага і Маладзечанскага аблвыканкамаў, з 1955 г. ў Міністэрстве сельскай гаспадаркі БССР. З 1956 года загадчык аддзелам Беларускага НДІ бульбаводства і плодаагародніцтва. З 1971 года дырэктар, з 1978 — загадчык лабараторыі вірусалогіі Беларускага НДІ аховы раслін.
міні|злева|Магіла акадэміка Антона Амбросава і ягонай жонкі Ганны Палянскай на Усходніх могілках

 Навуковая дзейнасць 
А. Л. Амбросаву належаць працы па павышэнню ўстойлівасці бульбы да вірусных захворванняў. Выяўлены відавы склад вірусаў, якія паражаюць бульбу, вывучаныя формы іх праявы. А. Л. Амбросавым распрацавана сістэма мер па аздараўленні насеннага матэрыялу. Суаўтар сартоў бульбы «Тэмп», «Агеньчык», «Беларускі крухмалісты», «Кандыдат».

 Узнагароды 
А. Л. Амбросаў узнагароджаны ордэнамі Працоўнага Чырвонага Сцяга, «Знак Пашаны», медалямі «За доблесную працу ў Вялікай Айчыннай вайне 1941—1945 гг.», «Дваццаць гадоў перамогі ў Вялікай Айчыннай вайне 1941—1945 гг.», «Ветэран працы», «У азнаменаванне стагоддзя з дня нараджэння У. І. Леніна», Ганаровымі граматамі Вярхоўнага савета БССР.

У 1974 годзе за вывядзенне, размнажэнне і ўкараненне ў вытворчасць высокапрадукцыйных сартоў бульбы А. Л. Амбросаву прысуджана Дзяржаўная прэмія СССР.

 Сям’я 
У шлюбе з аграномам і селекцыянерам Ганнай Міхайлаўнай Палянскай (1909—1997) меў сына Валерыя Амбросава (нар. 1943), які працуе біяфізікам у Маскве. Сын у шлюбе з біёлагам-фізіёлагам Святланай Міхайлаўнай Амбросавай мае двух сыноў: Ігара (1966), біёлага, і Сяргея (1974), біёлага і эканамістаАмбросов Валерий Антонович.

 Асноўныя працы 
 К вопросу о повышении болезнеустойчивости картофеля : дис…. канд. с.-х. наук. Несвиж, 1951.
 Культура картофеля в Белорусской ССР. — Мн., 1958.
 Вирусные болезни картофеля и методы выращивания здоровых клубней. — Мн., 1964.
 Минимум обязательных агротехнических мероприятий по возделыванию сельскохозяйственных культур / М-во сельск. хоз-ва БССР. — Мн., 1974.
 Вирусные болезни картофеля и методы борьбы с ними. — Мн., 1975.
 Как защитить сад от вредителей и болезней. — Мн., 1976, 1985 (совм. с В. В. Болотниковой, О. С. Мерцаловой)
 Методы борьбы с картофельной нематодой. — Мн., 1977.
 Биологический метод защиты растений. — Мн., 1978 (ред.).
 Физиология картофеля. — М., 1979 (в соавт.).
 Защита картофеля от вредителей и болезней. — Мн., 1980 (в соавт.).
 Методы селекции картофеля на устойчивость к вирусным болезням. — Мн., 1984 (ред.).
 Вирусные болезни люпина и меры борьбы с ними. — Мн., 1985 (в соавт.).

 Літаратура 


 Электронный каталог ЦНБ НАН Беларуси — Амбросов, Антон Лаврентьевич

 Спасылкі 
 Амбросов Антон Лаврентьевич  на сайце РУП «Институт защиты растений»  
 Член-карэспандэнт АМБРОСАЎ Антон Лаўрэнцьевіч на сайце НАН Беларусі 
 Антон Лаўрэнцьевіч Амбросаў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Дактары біялагічных навук
Катэгорыя:Вірусолагі Беларусі
Катэгорыя:Вірусолагі
Катэгорыя:Лаўрэаты Дзяржаўнай прэміі СССР